รัฐมนตรีว่าการกระทรวงมหาดไทย เผยทุกภาคส่วนพร้อมใจเปิดโครงการ 1 จังหวัด 1 ถนนเฉลิมพระเกียรติ
รัฐมนตรีว่าการกระทรวงมหาดไทย เผยทุกภาคส่วนพร้อมใจเปิดโครงการ 1 จังหวัด 1 ถนนเฉลิมพระเกียรติ นื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2562              พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ตามที่กระทรวงมหาดไทยได้แจ้งให้ทุกจังหวัดดำเนินโครงการ 1 จังหวัด 1 ถนนเฉลิมพระเกียรติ ด้วยการดำเนินการพัฒนาด้านโครงสร้างพื้นฐาน การปรับปรุงภูมิทัศน์ การสร้างความปลอดภัยต่าง ๆ เช่น การขุดลอกคู คลอง ท่อระบายน้ำสองข้างทาง การปรับปรุงผิวจราจร/ทางเท้า การตีเส้นจราจร การจัดทำป้ายจราจร และป้ายเตือนให้ลดความเร็ว การปลูกต้นไม้ ไม้ดอก ไม้ประดับ การทำความสะอาดผิวจราจร การจัดระเบียบป้ายโฆษณา สายไฟฟ้า สายสื่อสาร การติดตั้งไฟฟ้าส่องสว่างสองข้างทาง พร้อมติดตั้งกล้องวงจรปิด เพื่อยกระดับมาตรฐานความปลอดภัยในชีวิตและทรัพย์สินให้แก่พี่น้องประชาชนผู้ใช้รถใช้ถนน และเชิญชวนประชาชนจิตอาสาร่วมพัฒนาถนนดังกล่าว มาอย่างต่อเนื่อง และในโอกาสวันเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว 28 กรกฎาคม 2562 ในวันนี้(28 ก.ค.62) ผู้ว่าราชการจังหวัด พร้อมด้วย ข้าราชการ ภาคเอกชน ประชาชน และจิตอาสา 904 วปร. ได้พร้อมใจกันร่วมเปิดถนนเฉลิมพระเกียรติ พร้อมกันทั่วประเทศ พร้อมกันนี้ได้มีการจัดกิจกรรมจิตอาสาบำเพ็ญสาธารณประโยชน์ด้วยความร่วมแรงร่วมใจ การรวมพลังประสานสามัคคี ทำความดีด้วยหัวใจ เข่น การเก็บขยะ การปลูกต้นไม้ การตัดแต่งต้นไม้ กิ่งไม้ การทำความสะอาดผิวถนน เป็นต้น พร้อมกันนี้ขอเชิญชวประชาชน ร่วมกันทำความดี บำเพ็ญสาธารณประโยชน์ เนื่องในวันเฉลิมพระชนมพรรษา พระบาทสมเด็จพระเจ้าอยู่หัว และขอเชิญชวนประชาชนทุกหมู่เหล่า พร้อมใจกันจุดเทียนถวายพระพรชัยมงคลในค่ำวันนี้(28 ก.ค.62) เวลา 19:30 น. ณ สถานที่ที่จังหวัด และอำเภอ กำหนด พร้อมกันทั่วประเทศ